કર્મચારીઓએ રાજય સરકારને પડતર માઞણીઓ અંગે મુખ્યમંત્રી વિજય રૂપાણીને આવેદનપત્ર આપીને રજૂઆત કરી હતી. નાયબ મુખ્યમંત્રી નીતિન પટેલ સમક્ષ પણ કર્મચારીઓ પ્રત્યેની અન્યાયકારી અને ભેદભાવભરી નીતિઓ અંગે રજુઆત કરવામાં આવી હતી. રાજ્ય સરકાર દ્વારા જ્યાં સુધી આ પડતર માંગણીઓનો સ્વીકાર કરવામાં ન આવે ત્યાં સુધી આ આંદોલન ચાલુ રહેશે તેવો કર્મચારી મહામંડળે વિશ્વાસ વ્યક્ત કર્યો હતો. મુખ્યમંત્રી અને નાણાંમંત્રી દ્વારા પડતર તમામ માંગણીઓ અંગે યોગ્ય નિરાકરણ લાવવામાં આવશે નહીતો આગામી સમયમાં સમગ્ર ગુજરાતમાં આવેલ બોર્ડ-નિગમ, નગરપાલિકાઓ, મહાનગરપાલિકાઓના તમામ કર્મચારીઓ ગાંધીનગર ખાતે મળીને જલદ કાર્યક્રમ કરશે અને તમામ કર્મચારીઓની મોટી રેલી ગાંધીનગર ખાતે કાઢી રાજ્ય સરકાર સામે જલદ કાર્યક્રમ યોજવામાં આવશે અને સમગ્ર ગુજરાતમાં ઉગ્ર વિરોધ પ્રદર્શન કરવા માટેની ચિમકી પણ ઉચ્ચારી હતી.